Durante e conferençe de settembre do Stavka fun ascì discusse di ulterioî gren offenscive pe sfruttâ i previsti succesci, e quindi se ipotizzon un cian "Saturno" pe completâ a desfæta tedesca into settô meridionâ (ch'o saieiva stæto poi definio into dettaggio tra Stalin e Vasilevskij o 27 novembre) e foscia anche un cian "Giove" pe ampliâ l'attacco insce o fronte de Ržev. L'operaçion "Marte" a fu daprimma stabilia pe o 12 ottobre mentre "Uran" a l'avieiva dovuo començâ o 20 do mæximo meise, ma e gren difficortæ e i ritardi inta costituçion de forçe offenscive previste feççan succescivamente slittâ e dæte de doe offenscive.